**Līgums Nr. B4-2018/332**

**Taksometru pakalpojumi**

|  |  |
| --- | --- |
| Rīgā | 2018.gada 10.decembrī |

**SIA “Rīgas Austrumu klīniskā universitātes slimnīca”,** reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru pārstāv tās valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis (turpmāk - Pasūtītājs) no vienas puses un

**SIA "Taxi Now"**, reģistrācijas Nr.40103877694, tās valdes locekļa Jāņa Bērziņa personā, kas rīkojas uz statūtu pamata, (turpmāk – Izpildītājs), no otras puses,

turpmāk abi kopā saukti – Puses, pamatojoties uz atklāta konkursa “Taksometru pakalpojumi”, identifikācijas Nr. PSKUS 2018/135 (turpmāk – Atklāts konkurss) rezultātiem Atklāta konkursa iepirkuma priekšmeta 3.daļā, noslēdz šādu līgumu (turpmāk – Līgums) par sekojošo:

1. **Līguma priekšmets**
   1. Pasūtītājs pasūta, bet Izpildītājs saskaņā ar Pasūtītāja prasībām nodrošina Pasūtītāja darbiniekiem taksometra pakalpojumus (turpmāk – Pakalpojums) ar Izpildītāja taksometriem (turpmāk – Taksometri/-s), kurus vada Izpildītāja Taksometru vadītāji (turpmāk – Vadītāji/-s), saskaņā ar Līgumu un Tehnisko specifikāciju/Tehnisko piedāvājumu, kas pievienota Līgumam kā 1.pielikums.
   2. Pasūtītājs izmanto Izpildītāja izsniegtās elektroniskās klienta kartes, (turpmāk – Lietošanas karte), kas tiek noteiktas par uzskaites līdzekli Līgumā paredzētajā Pakalpojumā. Lietošanas kartes ir plastikāta kartes ar magnētisko joslu un individuālu kartes numuru.
   3. Taksometra izsaukuma veids – pa tālruni: \_\_\_\_\_\_\_\_\_\_\_\_
   4. Personas, kurām ir tiesības izmantot Pakalpojumu ir Pasūtītāja darbinieki:
      1. Zvanot pa tālruņu numuriem: \_\_\_\_\_\_\_\_\_\_\_\_\_\_\_\_\_\_
      2. Kuriem piešķirtas taksometra lietotāja kartes, zvanot no privātā tālruņa un nosaucot lietotāja kartes numuru.
2. **Apakšuzņēmējs**
   1. Izpildītājs piesaista Pakalpojuma izpildei apakšuzņēmēju, kas norādīti Līguma 4.pielikumā.
   2. Izpildītājs pilnībā uzņemas atbildību par Līguma izpildi, tajā skaitā, nodrošina, ka Apakšuzņēmējs ievēros visus Līguma noteikumus un ar Pakalpojuma izpildi saistošo normatīvo aktu prasības.
   3. Izpildītājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot gadījumu, ka apakšuzņēmējus, uz kuru iespējām Atklātā konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Atklāta konkursa nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.
   4. Lēmuma pieņemšana par Apakšuzņēmēja nomaiņu vai jauna apakšuzņēmēja iesaistīšanu ir šāda:
      1. Pasūtītājs veic Izpildītāja piedāvātā apakšuzņēmēja atbilstības Atklāta konkursa nolikuma prasībām pārbaudi, pieprasot Izpildītājam iesniegt par piesaistāmo apakšuzņēmēju attiecīgus apliecinājumus, kvalifikācijas dokumentus un izziņas;
      2. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski informē par to Izpildītāju, sagatavojot vienošanos par Līguma grozījumiem.
3. **Līguma summa un norēķinu kārtība**
   1. Līguma kopējā summa (bez PVN) ir EUR 64 000,00 (sešdesmit četri tūkstoši *euro* 00 centi). PVN tiek maksāts saskaņā ar Latvijas Republikā spēkā esošo nodokļa likmi rēķina izrakstīšanas dienā.
   2. Pusēm, noslēdzot savstarpēju vienošanos, ir tiesības palielināt Līguma kopējo summu līdz 10 % no sākotnējās iepirkuma līguma līgumcenas.
   3. Pakalpojuma likmes visā Līguma darbības laikā paliek nemainīgas un tiek noteiktas atbilstoši Izpildītāja Atklātā konkursā iesniegtajam Finanšu piedāvājumam (Līguma 2.pielikums).
   4. Līguma 2.pielikumā norādītajās cenās iekļautas visas izmaksas, kas saistītas ar Pakalpojuma sniegšanu, lietošanas kartēm 10 (desmit) lietotājiem, nodokļiem, nodevām, nepieciešamo atļauju iegūšanu no trešajām personām un citas ar Pakalpojuma savlaicīgu un kvalitatīvu izpildi saistītās izmaksas.
   5. Izpildītājs līdz katra kalendārā mēneša 5.datumam iesniedz Pasūtītājam elektroniskā veidā rēķinu par iepriekšējā mēnesī sniegto Pakalpojumu saskaņā ar pārskatu, kurā ietverta Līguma 4.1.4.apakšpunktā paredzētā informācija par katru Lietošanas karti.
   6. Pasūtītājs par sniegto Pakalpojumu norēķinās ar pēcapmaksu. Pasūtītājs veic samaksu ar pārskaitījumu uz Izpildītāja bankas norēķina kontu 30 (trīsdesmit) dienu laikā no dienas, kad Pušu pilnvarotās personas ir parakstījušas pārskatu par saņemto Pakalpojumu iepriekšējā mēnesī un Izpildītājs ir iesniedzis rēķinu Pasūtītājam, nosūtot to uz e-pasta adresi: [aslimnica@aslimnica.lv](mailto:aslimnica@aslimnica.lv) kopā ar pārskatu. Līgumā minētā Pasūtītāja pilnvarotā persona (turpmāk – Pasūtītāja pilnvarotā persona) neparaksta pārskatu un 5 (piecu) darba dienu laikā nosūta Izpildītājam pretenziju, ja pārskatā un attiecīgajos darījumu apliecinošajos dokumentos norādītā informācija nesakrīt.
   7. Izpildītājs izvērtē Līguma 3.6.punktā noteiktā kārtībā sagatavotu pretenziju trīs darba dienu laikā un sniedz Pasūtītājam skaidrojumu, ja nepiekrīt pretenzijā norādītajam. Ja izpildītājs piekrīt pretenzijā norādītajam, Izpildītājs sniedz pasūtītājam jaunu pārskatu par saņemto Pakalpojumu un koriģētu rēķinu.
   8. Ja Puses nevar vienoties par Līguma 3.6.punktā norādītā kārtībā sagatavotās pretenzijas pamatotību, Pusēm ir tiesības pieaicināt neatkarīgu ekspertu pretenzijā norādītā izvērtēšanai. Ja eksperts konstatē, ka pretenzijā noradītais ir pamatots, eksperta pakalpojumu apmaksā Izpildītājs. Ja eksperts konstatē, ka pretenzijā noradītais nav pamatots, eksperta pakalpojumu apmaksā Pasūtītājs.
   9. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
   10. Samaksa par Pakalpojumu uzskatāma par veiktu ar brīdi, kad Pasūtītājs veicis pārskaitījumu uz Izpildītāja rēķinā norādīto norēķinu kontu.
4. **Pušu saistības**
   1. Izpildītājs apņemas:
      1. Pēc Pasūtītāja pilnvarotās personas pieprasījuma 5 (piecu) darba dienu laikā bez maksas izsniegt identificētas (numurētas) Lietošanas kartes 10 (desmit) lietotājiem. Lietošanas kartes nozaudēšanas gadījumā Izpildītājs to atjauno bez maksas.
      2. Līguma darbības laikā nodrošināt Pasūtītājam brīvu iespēju saņemt Pakalpojumu 24 (divdesmit četras) stundas diennaktī, 7 (septiņas) dienas nedēļā, piezvanot pa Līguma 1.3.apakšpunktā norādīto tālruņa numuru/numuriem.
      3. Pēc iespējas ātrāk, bet ne vēlāk kā Līguma 1.pielikumā norādītajā laikā no Pasūtītāja darbinieka pasūtījuma saņemšanas, ar neieslēgtu skaitītāju ierasties izsaukuma vietā un sniegt Pakalpojumu atbilstoši Latvijas Republikā spēkā esošo normatīvo aktu prasībām, augstas apkalpošanas kultūras standartiem (mašīnas virsbūves un salona tīrība, smēķēšanas aizliegums salonā u.c.) ar tehniskā kārtībā esošu Taksometru, nogādājot Pasūtītāja darbinieku atbilstoši norādītajai vietai un laikam. Par katru braucienu Pasūtītāja darbiniekam tiek izsniegts darījumu apliecinošs dokuments, kurā norādīta Līguma 4.1.4.1. – 4.1.4.8. apakšpunktā noteiktā informācija, un ko paraksta Pasūtītāja darbinieks un Vadītājs.
      4. Katru mēnesi Izpildītājs bez papildu samaksas sagatavo un iesniedz Pasūtītāja pilnvarotajai personai elektroniskā veidā pārskatu (saskaņā ar Līguma pielikumā pievienoto formu) par Pasūtītāja darbiniekiem sniegto Pakalpojumu iepriekšējā mēnesī par katru Lietošanas karti un katru braucienu. Pārskatā ietverama šāda informācija:
         1. Līguma numurs;
         2. Lietošanas kartes numurs;
         3. brauciena datums;
         4. brauciena sākuma un beigu laiks;
         5. nobrauktais attālums (km);
         6. brauciena maršruts;
         7. cena izklāsts saskaņā ar Līguma pielikumā noteiktajiem tarifiem un cenām;
         8. brauciena kopējā cena (EUR).
      5. Visā Līguma darbības laikā nodrošināt spēkā esošas speciālas atļaujas (licences), kuras izsniegtas saskaņā ar Autopārvadājumu likuma 35.panta pirmās daļas prasībām.
   2. Pasūtītājs apņemas:
      1. Nepārvadāt Taksometrā ugunsnedrošas, sprāgstošas, indīgas un kodīgas vielas, kā arī kravas, kas varētu kaitēt Taksometram vai tā iekārtām un inventāram;
      2. Braukšanas laikā uzturēt Taksometru tīrībā un kārtībā, ievērojot Vadītāja prasības;
      3. Savlaicīgi, atbilstoši Līguma 3.5. punktam apmaksāt atbilstoši Līguma noteikumiem sniegtu Pakalpojumu.
5. **Pušu atbildība**
   1. Ja Izpildītājs neierodas uz izsaukuma vietu Līguma 1.pielikumā paredzētajā termiņā (Pasūtītājs veiks izsaukuma laika uzskaiti un kontroli) vai nepilda Līguma 4.1.3.punkta nosacījumus, Izpildītājam var tikt pieprasīts maksāt līgumsodu 50,00 EUR (*piecdesmit euro*) par katru kavējumu.
   2. Ja Izpildītājs atsaka Pasūtītāja darbinieka pasūtījumu Pakalpojumam, Izpildītājs maksā Pasūtītājam līgumsodu 100.00 EUR (simts *euro*) par katru gadījumu. Lai piemērotu šajā Līguma punktā noteikto līgumsodu, Pasūtītājam ir jāsagatavo akts par atteikuma sniegt Pakalpojumu fakta konstatēšanu un jānosūta Izpildītājam ne vēlāk kā trīs darba dienu laikā no fakta konstatēšanas dienas. Minēto aktu sagatavo Pasūtītāja pārstāvis. Aktā ir jānorāda konkrēts laiks, kad Pakalpojums nav sniegts un sekas, kādas Pasūtītājam ir radušās Pakalpojuma nesaņemšanas dēļ.
   3. Par Līgumā noteikto termiņu kavējumu (izņemot Līguma 5.1. un 5.2.punktā noteikto) Izpildītājs maksā Pasūtītājam līgumsodu par katru kavējuma dienu 0,1% (nulle komats viens procents) apmērā no Līguma kopējās summas.
   4. Ja Pasūtītājs neievēro Līgumā noteiktos samaksas termiņus, Pasūtītājs maksā Izpildītājam līgumsodu 0,1% (nulle komats viens procents) apmērā no termiņā nesamaksātās naudas summas par katru nokavējuma dienu, bet ne vairāk kā 10% (desmit procenti) no kavētā maksājuma summas.
   5. Pasūtītājam ir tiesības ieturēt Līguma 5.1. punktā noteikto līgumsodu no Izpildītāja kārtējā rēķina.
   6. Līgumsoda samaksa neatbrīvo Puses no to saistību izpildes.
   7. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
6. **Līguma darbības termiņš**
   1. Līgums stājas spēkā ar tā abpusējas parakstīšanas brīdi. Izpildītājs nodrošina Pakalpojumu sniegšanu 24 (divdesmit četrus) kalendāros mēnešus pēc Līguma abpusējas parakstīšanas dienas vai līdz Līguma 3.1.punktā noteiktās maksimālās Līguma summas sasniegšanai, atkarībā no tā, kurš no nosacījumiem iestājas pirmais.
   2. Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu, ja Līguma summa (ņemot vērā Līguma 3.2.punktā paredzēto) nav izlietota.
   3. Līgums ir spēkā līdz Pušu saistību pilnīgai izpildei.
   4. Pusēm ir tiesības vienpusēji izbeigt Līguma darbību, 60 (sešdesmit) dienas iepriekš rakstiski paziņojot par to otrai Pusei, ja tam ir objektīvs pamatojums. Par pamatojuma objektivitāti lemj Pušu pārstāvji. Ja Puses nevar vienoties, strīds tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
   5. Pasūtītājs ir tiesīgs nekavējoties vienpusēji izbeigt Līgumu, ja Izpildītājs divas reizes saņēmis Pasūtītāja rakstisku pretenziju par Pakalpojumu, bet turpina nepildīt Līgumā noteikto, vai atkārtoti ir konstatēts Līguma 5.2.minētais.
   6. Par Līguma vienpusēju izbeigšanu saskaņā ar Līguma 6.5. punktu Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas. Ja Līgums tiek izbeigts Izpildītāja vainas dēļ, Izpildītājs maksā Pasūtītājam līgumsodu 1 000.00 EUR (viens tūkstotis *euro*) un atlīdzina visus radušos zaudējumus.
   7. Ja Pasūtītājam ir zudusi nepieciešamība saņemt Pakalpojumus no Izpildītāja (Pasūtītājam nav pietiekama finansējuma Pakalpojuma apmaksai), Pasūtītājs ir tiesīgs vienpusēji izbeigt Līgumu informējot Izpildītāju rakstiski vismaz vienu mēnesi iepriekš.
   8. Ja Līgums tiek izbeigts pirms termiņa, Pasūtītājs maksā Izpildītājam par Pakalpojumu apmērā, kādā tas sniegts atbilstoši Līguma noteikumiem, līdz Līguma izbeigšanas dienai.
7. **Nepārvarama vara**
   1. Neviena no Pusēm nav atbildīga par radītajiem zaudējumiem vai saistību neizpildi, vai izpildes aizturējumu, ja tas saistīts ar nepārvaramas varas apstākļiem.
   2. Puse, kurai kļuvusi neiespējami izpildīt saistības Līguma 7.1.apakšpunktā minēto apstākļu dēļ, 5 (piecu) darba dienu laikā paziņo otrai Pusei par šādu apstākļu rašanos vai izbeigšanos.
   3. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus, bet Pusei nav tiesību pieprasīt no otras Puses zaudējumu atlīdzību.
8. **Citi noteikumi**
   1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
      1. no Pasūtītāja puses Tehniskais direktors Pjotrs Harlamovs, tālr. \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_
      2. no Izpildītāja puses: Laura Barkāne, Pārdošanas un mārketinga vadītāja, tālr. \_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_.
   2. Par Līguma grozījumiem un papildinājumiem Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
   3. Ja kādai no Pusēm tiek mainīts juridiskais statuss vai vadītāji, tad to nekavējoties paziņo otrai Pusei.
   4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Puses tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 (desmit) darba dienas iepriekš.
   5. Izpildītājam ir pienākums 3 (trīs) darba dienu laikā informēt Pasūtītāju par jebkurām izmaiņām Izpildītāja saimnieciskajā darbībā, t.sk. par juridiskās adreses vai bankas konta maiņu, par reģistrēšanu vai izslēgšanu no Valsts ieņēmuma dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
   6. Neviena no Pusēm nedrīkst nodot savas saistības, kas saistītas ar Līgumu, trešajai personai bez otras Puses rakstveida piekrišanas.
   7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta 30 dienu laikā, tad strīdu risina Latvijas Republikas tiesā Latvijas Republikas normatīvajos aktos paredzētajā kārtībā.
   8. Līgums sagatavots latviešu valodā 2 (divos) identiskos eksemplāros uz 5 (piecām) lapām, un pielikumiem uz 6 (sešām) lapām, no kuriem 1 (viens) eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.
   9. Līgumam tā spēkā stāšanās dienā ir pievienoti šādi pielikumi:
9. pielikums – Tehniskā specifikācija/tehniskais piedāvājums uz 2 (divām) lapām.
10. pielikums – Finanšu piedāvājums uz 2 (divām) lapām.
11. Pielikums – Pārskats (forma) par Pasūtītāja darbiniekiem sniegto Pakalpojumu iepriekšējā mēnesī uz 1 (vienas) lapas;
12. Pielikums – apakšuzņēmēju saraksts uz 1 (vienas) lapas.
13. **Pušu juridiskās adreses un maksājumu rekvizīti**

|  |  |
| --- | --- |
| **Pasūtītājs:**  **SIA “Rīgas Austrumu klīniskā universitātes slimnīca”**  Reģ. Nr. 40003951628  Hipokrāta iela 2, Rīga, LV - 1038  Konta Nr. LV24HABA0001407045805  Banka: A/S Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Imants Paeglītis | **Izpildītājs:**  SIA “Taxi Now”  Reģ.Nr. 40103877694  Aleksandra Čaka iela 148-12, Rīga, LV-1012  Konta Nr. LV98HABA0551040153893  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jānis Bērziņš |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaspars Plūme

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilnis Lietuvietis

1.pielikums

\_\_.\_\_\_.2018. līgumam Nr. \_\_\_\_\_\_

**Tehniskā specifikācija/Tehniskais piedāvājums**

|  |  |  |
| --- | --- | --- |
| **N.p.k.** | **Nosaukums, veicamās darbības** | **Atbilstība prasībām/pretendenta piedāvājums** |
|  | ***Taksometru pakalpojumi*** |  |
| 1. | Izsaukuma pieteikšana pa tālruni. | Atbilst |
| 2. | Taksometra ierašanās izsaukuma vietā atbilstoši Pasūtītāja darbinieka pasūtījumā norādītajai vietai un laikam:   1. 20 minūšu laikā no izsaukuma pieteikšanas brīža Rīgas pilsētas administratīvās teritorijas robežās; 2. 40 minūšu laikā no izsaukuma pieteikšanas brīža izsaukuma vietā, kas atrodas 30 - 40 km no Rīgas administratīvi teritoriālās robežas; 3. 60 minūšu laikā no izsaukuma pieteikšanas brīža izsaukuma vietā, kas atrodas 41-50 km no Rīgas administratīvi teritoriālās robežas.   Taksometra ierašanos līdz izsaukuma vietai Pasūtītājs neatmaksā. Līgumsods par noteikto ierašanās laiku neievērošanu 50 EUR, kas tiek ieturēta no Pakalpojuma sniedzēja kārtējā rēķina. | Atbilst |
| 3. | Taksometru pakalpojumam jābūt pieejamam 24 (divdesmit četras) stundas diennaktī 7 (septiņas) dienas nedēļā. | Atbilst |
| 4. | Latvijas Republikas normatīvo aktu prasībām atbilstoši vieglie taksometri (4 un 8 vietas) un kvalifikācijai atbilstoši to vadītāji | Atbilst |
| 5. | vēlamais vidējais taksometru autoparka vecums ir 5 (pieci) gadi, tie ir tīri no iekšpuses un ārpuses, saloni nav piesmēķēti un transportlīdzekļi (taksometri) ir labā tehniskā stāvoklī | Atbilst |
| 6. | Taksometru pakalpojums jāveic pa iespējami īsāko un ātrāko ceļu. | Atbilst |
| 7. | Taksometru pakalpojumu uzskaite – saskaņā ar līguma noteikumiem. | Atbilst |
| 8. | Brauciena dokumenta apstiprināšana notiek Pasūtītāja Līgumā noteiktajā kārtībā. | Atbilst |
| 9. | Apmaksas kārtība – ar pārskaitījumu pēc Izpildītāja izrakstīta rēķina 30 (trīsdesmit) dienu laikā no rēķina saņemšanas dienas un savstarpēji saskaņotam darba izpildes aktam, atbilstoši veiktajam taksometru pakalpojumam iepriekšējā mēnesī. | Atbilst |
| 10. | Katru mēnesi Izpildītājs bez papildu samaksas sagatavo un iesniedz Pasūtītāja pilnvarotajai personai elektroniskā veidā pārskatu par Pasūtītāja darbiniekiem sniegto Pakalpojumu iepriekšējā mēnesī par katru Lietošanas karti un katru braucienu. Pārskatā papildus Izpildītājam un Līguma numuram ietverama šāda informācija:  1. Līguma numurs;  2. Lietošanas kartes numurs;  3. Brauciena datums;  4. Brauciena sākuma un beigu laiks;  5. Nobrauktais attālums (km);  6. Brauciena maršruts;  7. Cenas detalizēti saskaņā ar Līguma pielikumā noteiktajiem tarifiem un cenām;  8. Brauciena kopējā cena (EUR); | Atbilst |
| 11. | Izpildītājs nodrošina bezmaksas lietošanas karšu izsniegšanu un atjaunošanu (plānotais skaits 10 gab. attiecīgajam nolikuma 1.2. punktā noteiktajam līdzējam) | Atbilst |

Pārdošanas un mārketinga vadītāja, Laura Barkāne \_\_\_\_\_\_\_\_\_\_\_\_\_\_\_\_\_\_\_\_

2018. gada 27. Septembrī

2.pielikums

\_\_.\_\_\_.2018. līgumam Nr. \_\_\_\_\_\_

**Finanšu piedāvājuma** *(veidne)*

**IEPIRKUMA PRIEKŠMETA 3.DAĻĀ**

Atklātā konkursā „Taksometru pakalpojumi”

(identifikācijas Nr. PSKUS 2018/135 )

**Taksometru pakalpojumi SIA “Rīgas Austrumu klīniskā universitātes slimnīca”**

SIA “Taxi Now” piedāvā nodrošināt taksometru pakalpojumus Pasūtītāja darbiniekiem atbilstoši iepirkuma nolikuma un tā 2. pielikuma “Tehniskā specifikācija/Tehniskais piedāvājums” noteiktajām prasībām un par šādu cenu:

|  |  |  |  |  |  |
| --- | --- | --- | --- | --- | --- |
| **Nr.p.k** | **Pakalpojums** | **Piedāvātā vienas vienības cena EUR (bez PVN)\*\*\*, \*\*\*\*** | Mērvienība | Plānotais apjoms 12 mēnešos\* | Kopā, EUR bez PVN (3.x5.) |
| *1.* | *2.* | *3.* | 4. | *5.* | *6.* |
| **1** | **Pasažieru un bagāžas pārvadājumi ar vieglo taksometru līdz 4 (četriem) cilvēkiem** | | | | |
| 1.1. | Taksometra nolīgšanas tarifs/EUR Rīgas pilsētas administratīvajai teritorijai\*\* | 1,65 | braucienu skaits, gab. | 7 480 | 12342,00 |
| 1.2. | Taksometra nolīgšanas tarifs/EUR Rīgas plānošanas reģionam | 1,65 | braucienu skaits, gab. | 590 | 973,50 |
| 1.3. | Taksometra nolīgšanas tarifs/EUR Jūrmalai | 1,65 | braucienu skaits, gab. | 240 | 396,00 |
| 1.4. | Attāluma tarifs par kilometru EUR/km Rīgas administratīvajai teritorijai | 0,53 | km | 74 426 | 39445,78 |
| 1.5. | Attāluma tarifs par kilometru EUR/km Rīgas plānošanas reģionam | 0,53 | km | 9 452 | 5009,56 |
| 1.6. | Attāluma tarifs par kilometru EUR/km Jūrmalai | 0,53 | km | 3 845 | 2037,85 |
| 1.7. | Laika tarifs par minūti EUR /min Rīgas administratīvajai teritorijai | 0,11 | min | 145 262 | 15978,82 |
| 1.8. | Laika tarifs par minūti EUR/min Rīgas plānošanas reģionam | 0,11 | min | 13 989 | 1538,79 |
| 1.9. | Laika tarifs par minūti EUR/min Jūrmalai | 0,11 | min | 5 690 | 625,90 |
| **Kopējā cena vieglo taksometru grupā līdz 4 (četriem) cilvēkiem (bez PVN) EUR (A1):** | | | | | **78348,20** |
| **2** | **Pasažieru un bagāžas pārvadājumi ar vieglo taksometru līdz 8 (astoņiem) cilvēkiem** | | | | |
| 2.1. | Taksometra nolīgšanas tarifs/EUR Rīgas pilsētas administratīvajai teritorijai\*\* | 1,76 | braucienu skaits, gab. | 187 | 329,12 |
| 2.2. | Taksometra nolīgšanas tarifs/EUR Rīgas plānošanas reģionam | 1,76 | braucienu skaits, gab. | 15 | 26,40 |
| 2.3. | Taksometra nolīgšanas tarifs/EUR Jūrmalai | 1,76 | braucienu skaits, gab. | 6 | 10,56 |
| 2.4. | Attāluma tarifs par kilometru EUR/km Rīgas administratīvajai teritorijai | 0,59 | km | 1 861 | 1097,99 |
| 2.5. | Attāluma tarifs par kilometru EUR/km Rīgas plānošanas reģionam | 0,59 | km | 236 | 139,24 |
| 2.6. | Attāluma tarifs par kilometru EUR/km Jūrmalai | 0,59 | km | 96 | 56,64 |
| 2.7. | Laika tarifs par minūti EUR /min Rīgas administratīvajai teritorijai | 0,12 | min | 3 632 | 435,84 |
| 2.8. | Laika tarifs par minūti EUR/min Rīgas plānošanas reģionam | 0,12 | min | 350 | 42,00 |
| 2.9. | Laika tarifs par minūti EUR/min Jūrmalai | 0,12 | min | 142 | 17,04 |
| **Kopējā cena vieglo taksometru grupā līdz 8 (astoņiem) cilvēkiem (bez PVN) EUR (A2):** | | | | | **2154,83** |
| **Kopējā piedāvājuma cena (A1 + A2) EUR (bez PVN):** | | | | | **80503,03** |

*\*Šis orientējošais daudzums tiks izmantots tikai pretendentu piedāvājumu salīdzināšanai un netiks iekļauts līgumā. Līgumā tiks iekļautas tikai Pakalpojumu sniegšanas vienības cenas. Pasūtītājs veiks konkrētos pakalpojumu pasūtījumus atkarībā no savām vajadzībām, jebkurā daudzumā iepirkuma līguma summas ietvaros par norādītajām Pakalpojumu vienas vienības cenām.*

*\*\* Rīga - jebkura vieta Rīgas pilsētas administratīvās teritorijas robežās.*

*\*\*\* Pretendentam ir pienākums ierakstīt katras pozīcijā cenu par vienu vienību. Iepirkumu komisijai ir tiesības noraidīt piedāvājumus ar nekorekti vai nepilnīgi aizpildītiem finanšu piedāvājumiem (piemēram, 0,00 EUR cenām).*

*\*\*\*\* Pretendenta piedāvātājās vienību cenās ir iekļautas visas nepieciešamās izmaksas, tai skaitā degviela, personāla izmaksas, apdrošināšana un amortizācijas izmaksas.*

Ar šo apstiprinām un garantējam sniegto ziņu patiesumu un precizitāti.

2018.gada 27. septembrī

Laura Barkāne

Pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums

\_\_.\_\_\_.2018. līgumam Nr. \_\_\_\_\_\_

**Pārskats par Pasūtītāja darbiniekiem sniegto Pakalpojumu iepriekšējā mēnesī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **DATUMS** | **KLIENTA KARTES NR.** | **MARŠRUTS** | **SUMMA EUR** | **Brauciena sākuma laiks** | **Brauciena beigu laiks** | **Nobrauktais attālums, km** | **Minūtes** | **Iekāpšanas maksa, EUR, bez PVN** | **Laika tarifs, EUR, bez PVN/min** | **1 (viena) km cena EUR, bez PVN** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

4.pielikums

\_\_.\_\_\_.2018. līgumam Nr. \_\_\_\_\_\_

**Apakšuzņēmēju saraksts/personas, uz kurām pretendents balstās kvalifikācijas prasību izpildē**

IEPIRKUMA PRIEKŠMETA 3.DAĻĀ

**Atklātā konkursā „Taksometru pakalpojumi”**

(identifikācijas Nr. PSKUS 2018/135 )

Taksometru pakalpojumi SIA “Rīgas Austrumu klīniskā universitātes slimnīca”

